لەتیفە درووبی

لەتیفە ئەلدرووبی یان لەتیفە ئەلشەرع (لەدایکبووی ١٩٨٤) خانمی یەکەمی سووریایە، لە دوای دەستنیشانکردنی ھاوسەرەکەی،  ئەحمەد شەرع وەک سەرۆکی کۆماری سووریا لە قۆناغی ئینتقالی، لە ٢٩ی کانوونی دووەمی ٢٠٢٥، دوای ڕووخانی ڕژێمی ئەسەد لە ٨ی کانوونی یەکەمی ٢٠٢٤.

 ژیان 

لەتیفە کچی سەمیر کوڕی ناییف ئەلدرووبی لە شارۆچکەی قەریەتەین لە پارێزگای حومس لە بنەماڵەیەکی ناسراوی ناوچەکە لەدایکبووە. دەگوترێت ئەمە ھەمان بنەماڵەی ئەلدرووبییە لە حومس کە ژمارەیەک بەرپرس و کەسایەتی دیاری لێوە سەریان ھەڵداوە. دەوترێت یەکێک لە باوباپیرانی عەلائەددین ئەلدرووبییە کە دوایین سەرۆک وەزیران بووە لە سەردەمی شا فەیسەڵی شای سووریا. لەتیفە پسپۆڕی زمان و ئەدەبی عەرەبییە و بڕوانامەی ماستەری لە ئەدەبی عەرەبی بەدەستھێناوە.

لەتیفە ژیانێکی تایبەتی دەپارێزێت دوور لە دەرکەوتنی گشتی، سەرەڕای بوونی ھاوسەرەکەی لە میدیاکان. ئەحمەد شەرع لە دیدارێکدا لەگەڵ شاندێکی ژنانی سووری نیشتەجێی ئەمریکا، لەتیفەی وەک تاکە ھاوسەری خۆی بە ئامادەبووان ناساند و ئەو دەنگۆیانەی لە سۆشیال میدیا بڵاوبووەوە کە باس لەوە دەکەن سێ ژنی ھەیە، ڕەتکردەوە. دەوترێت دایکی سێ منداڵە.https://web.archive.org/web/20250216003106/https://www.lebanondebate.com/news/683405

 سەرچاوەکان 

پۆل:لەدایکبووانی ١٩٨٤
پۆل:زیندووان